जुम्लाको सिंजा हुँदै मुगुको यात्रा निक्कै रोमाञ्चक यात्रा मध्येको एक हो । सुर्खेतबाट दैलेख कालिकोट हुँदै लगभग दुई दिनको बस यात्रा वा जम्मा ३० देखि ३५ मिनेटको हवाइ दुरीमा पर्छ जुम्ला । रमाइलो कुरा कर्णाली यातायातको गाडी भाडा र नेपाल वायुसेवा निगमको हवाइ भाडा प्रति व्यक्ति लगभग उत्तिनै पर्न आउँछ । तर हप्ताको जम्मा दुई दिन चल्ने जहाजमा सिट पाउनु गाडीमा सिट पाउनु जस्तो सजिलो भने छैन । नेपालगाजको गर्मिले भन्दा टिकटका लागि निगमको कार्यलयमा लाग्ने मान्छेको भिडले तपाइलाई पलभरमै बढी गलाउन सक्छ ।
